สวัสดีครับ อยากปรึกษาเรื่อง เจ็บก้นหรือปวดบริเวณก้น ของป้าผมครับ อายุประมาณ 54 ปีครับอาการคือเจ็บบริเวณก้นภายนอกไม่มีรอยบอบช้ำใด ๆมีอาการเจ็บภายในบริเวณก้นสามารถนั่งได้ที่นุ่ม ๆ เท่านั้น จะบรรเทาอาการเจ็บยืนไม่เจ็บ เดินไม่เจ็บนอนเจ็บบ้างบางเวลามีโรคประจำตัวคือเบาหวานความดันอ้วน (น้ำหนักประมาณ70-80 กก. ส่วนสูงไม่ถึง 160)สาเหตุแรกที่ทำให้ปวดก้นจากคำบอกเล่า คือ นั่งรถเป็นเวลานานครับไปต่างจังหวัดครั้งเดียวปัจจุบันไปหาแล้วครับ แต่ไม่หายหาสาเหตุไม่เจอครับ ได้ทำการรักษาแล้วดังนี้เอ็กซเรย์ให้ยาทานฉีดยาก็ยังไม่หายครับ เป็นมาประมาณ 3 - 4 อาทิตย์ครับการรักษาปัจจุบันจึงบรรเทาโดยการกินยาจึงขอคำแนะนำในการรักษา หรือโรคที่ขาดว่าจะเป็นครับขอบพระเป็นอย่างสูงครับ
สวัสดีค่ะ จากที่เล่ามา หากเป็นอาการปวดบริเวณก้นกบเป็นหลังจากการนั่งรถนานๆ และเวลานั่งที่นั่งนุ่มๆแล้วดีขึ้น อาจเป็นอาการของกล้ามเนื้อหรือเอ็นที่อยู่บริเวณก้นกบได้รับการกดทับเป็นเวลานาน แล้วเกิดการอักเสบ ซึ่งหากน้ำหนักตัวที่มากแล้วกดทับเรื่อยๆ อาจทำให้อาการอักเสบนี้หายได้ช้าค่ะแนะนำ ให้คนไข้พยายามลดน้ำหนักนะคะ ระหว่างที่ยังมีอาการเจ็บอยู่ แนะนำให้หลีกเลี่ยงท่าทางที่ทำให้รู้สึกเจ็บมากขึ้นและใช้ที่นั่งนุ่มๆเพื่อช่วยรองนั่งไปก่อนนะคะหากเจ็บมาก สามารถรับประทานยาแก้พาราเซตามอลบรรเทาอาการเป็นครั้งๆนะคะ หากอาการแย่ลง แนะนำไปพบแพทย์เพื่อรับการรักษาอย่างเหมาะสมนะคะ